বিবেকা বাবাজী
বিবেকা বাবাজী (২রা মে ১৯৭৩ – ২৫শে জুন ২০১০) ভারত এবং মরিশাসের একজন মডেল এবং অভিনেত্রী ছিলেন। তিনি মিস মরিশাস ওয়ার্ল্ড ১৯৯৩ এবং মিস মরিশাস ইউনিভার্স ১৯৯৪-এর বিজয়ী। তিনি ১৯৯০-এর দশকের দিকে, কামসূত্র কনডম বিজ্ঞাপনের জন্য এবং ১৯৯৪ সালের তথাকথিত ম্যানিলা ফিল্ম ফেস্টিভাল কেলেঙ্কারিতে জড়িত থাকার জন্য সবচেয়ে বেশি পরিচিত ছিলেন। ২০১০ সালের ২৫শে জুন তারিখে মুম্বইয়ের বান্দ্রায় তাঁর বাসায় তাকে সিলিং ফ্যানের সাথে ঝুলন্ত অবস্থায় পাওয়া যায়। পুলিশ রিপোর্টে বলা হয়েছে যে হতাশার কারণে তিনি আত্মহত্যা করেছেন।